Diari Oficial de la Generalitat Valenciana


Sumari del DOGV 3574, del 02-09-1999 (1999/7090)

RESOLUCIÓ de 22 de juliol de 1999, de la Direcció General de Centres Docents, per la qual es resol la convocatòria general d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar en la comunitat valenciana per al curs escolar 1999/2000.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3574

Data del DOGV
:   02-09-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/7090


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 22 de juliol de 1999, de la Direcció General de Centres Docents, per la qual es resol la convocatòria general d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar en la comunitat valenciana per al curs escolar 1999/2000. [1999/X7090]
  
Per Ordre de 26 de març de 1999, de la Conselleria de Cultura, Educació i Ciència, es va realitzar la convocatòria general d'ajudes econòmiques destinades als centres docents privats autoritzats per a impartir el segon cicle d'Educació Infantil, i als centres docents privats concertats autoritzats per a impartir l'Educació Preescolar en la Comunitat Valenciana per al curs escolar 1999/2000 (DOGV núm. 3.479, de 22 d'abril).
  
Examinades les sol·licituds d'ajudes presentades pels centres docents privats, així com la documentació que s'indica com a preceptiva en la base sexta de l'annex I de la citada ordre, després que les direccions territorials de Cultura i Educació ja han tramitat els corresponents expedients.
  
Conformement a la disposició final primera i la base novena de l'Ordre de 26 de març de 1999, la directora general de Centres Docents, per delegació del conseller de Cultura, Educació i Ciència, resol:
  
Primer
  
Aprovar la concessió de subvencions als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar en la Comunitat Valenciana que figuren en l'annex I, tot especificant:
  
- El nombre d'unitats autoritzades de segon cicle d'Educació Infantil/Preescolar subvencionades per al curs 1999/2000.
  
- L'import econòmic que correspon a cada centre per les citades unitats subvencionades per al primer quadrimestre del curs 1999/2000 i ,també, el que correspondrà per als dos quadrimestres següents, encara que condicionat, en l'últim cas, a les disponibilitats pressupostàries de l'exercici 2000.
  
Segon
  
Aprovar condicionalment la concessió de subvencions als centres docents privats autoritzats per a impartir el segon cicle d'Educació Infantil i als centres docents privatas concertats autoritzats per a impartir l'Educació Preescolar en la Comunitat Valenciana que figuren en l'annex II. L'efectivitat de la citada subvenció queda condicionada en el present cas a l'efectivitat del canvi de titularitat instat pels centres beneficiaris, prèviament a la resolució de dita convocatòria i tramitat per la Direcció General de Centres Docents a través de l'expedient administratiu corresponent. En dit annex també s'especifica:
  
- El nombre d'unitats autoritzades de segon cicle d'Educació Infantil/Preescolar subvencionades per al curs 1999/2000.
  
- L'import econòmic que correspon a cada centre per les citades unitats subvencionades per al primer quadrimestre del curs 1999/2000 i ,també, el que correspondrà per als dos quadrimestres següents, encara que condicionat, en l'últim cas, a les disponibilitats pressupostàries de l'exercici 2000.
  
Tercer
  
Denegar les sol·licituds de subvenció als centres indicats en l'annex III, pels motius que s'hi assenyalen.
  
Quart
  
Els beneficiaris de la present subvenció hauran de presentar davant la direcció territorial de Cultura i Educació corresponent, abans del 15 d'octubre de 1999, la certificació a què fa referència la base onze de l'annex I de l'Ordre de 26 de març de 1999, segons el model inclòs com a annex IV d'aquella ordre, tot fent constar les dades que s'hi assenyalen del curs 1999/2000.
  
Quint
  
1. La justificació de les ajudes econòmiques concedides per a la totalitat del curs escolar 1999/2000 es realitzarà una sola vegada al final del curs, i consistirà en la presentació, per part del titular del centre subvencionat, de un certificat de l'acta del consell escolar del centre o, en cas de centres privats no concertats, de l'òrgan a través del qual es canalitze la participació de la comunitat educativa. En dit certificat haurà de constar:
  
a) L'aprovació dels comptes anuals, pel que fa a les unitats autoritzades de segon cicle d'Educació Infantil/Preescolar (3,4 i 5 anys).
  
b) Que el centre ha destinat l'ajuda percebuda de la Conselleria de Cultura, Educació i Ciència al finançament del cost del lloc escolar de les citades unitats, definit pel mòdul econòmic anual establit per les corresponents lleis de pressupostos per a les unitats concertades de dits nivells.
  
c) Que el centre ha complit les obligacions derivades de l'Ordre de 26 de març de 1999 i de la present resolució d'adjudicació de les ajudes.
  
La certificació de l'acta del Consell Escolar o òrgan assimilat, a què fa referència l'apartat anterior, s'atindrà al model que figura com a annex V en l'Ordre de 26 de març de 1999, i haurà de ser presentada davant la direcció territorial de Cultura i Educació corresponent abans del 15 de setembre de l'any 2000.
  
2. En cas que el centre privat no tinga òrgan de participació de la comunitat educativa, la justificació consistirà en una certificació del titular de l'entitat de rendició anual de comptes de les unitats subvencionades, on haurà de constar la totalitat dels ingressos i despeses afectes a dites unitats. Esta certificació, que haurà de ser presentada davant la direcció territorial de Cultura i Educació corresponent abans de 15 de setembre de l'any 2000, serà visada per la Inspecció d'Educació, la qual informarà també del compliment del apartats b) i c) del punt 1 del present apartat.
  
Sext
  
Vista l'excepció al règim general establit per a les citades ajudes per l'article 32.5 de la Llei 11/1998, de 29 de desembre (DOGV núm. 3.404, de 31 de desembre), de la Generalitat Valenciana, de Pressupostos per a l'exercici 1999, l'ajuda econòmica que corresponga per dita convocatòria en el primer quadrimestre del curs escolar 1999/2000, serà satisfeta íntegrament una vegada resolta la convocatòria.
  
Sèptim
  
El pagament d'estes subvencions es realitzarà a càrrec de la dotació pressupostària de la línia de subvenció 4,09, de la secció, servei i programa 47.92.739.14 d'Ensenyament Primari del Pressupost de la Generalitat Valenciana per a 1999.
  
El pagament de les ajudes per al segon i tercer quadrimestre del curs escolar 1999/2000 quedarà condicionat a la dotació i línia de subvenció que determine la Llei de Pressupostos de la Generalitat Valenciana per a l'any 2000.
  
DISPOSICIÓ FINAL
  
Contra la present resolució, que posa fi a la via administrativa, la persona interessada podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptadors de l'endemà de la seua publicació en el Diari Oficial de la Generalitat Valenciana. Tot això, conformement al que disposen els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 22 de juliol de 1999.- La directora general de Centres Docents: Concepción Gómez-Ocaña.